
 砖诇诪讛 讙讝专 诇拽讚砖讬诐 讜讗转讜 讗讬谞讛讜 讜讙讝讜专 讗祝 诇转专讜诪讛 讙讜驻讗 讗诪专 专讘 讬讛讜讚讛 讗诪专 砖诪讜讗诇 讬''讞 讙讝专讜 讜讘讬''讞 谞讞诇拽讜 讜讛转谞讬讗 讛讜砖讜讜 讘讜 讘讬讜诐 谞讞诇拽讜 讜诇诪讞专 讛讜砖讜讜 讙讜驻讗 讗诪专 专讘 讛讜谞讗 讘讙' 诪拽讜诪讜转 谞讞诇拽讜 砖诪讗讬 讜讛诇诇 砖诪讗讬 讗讜诪专 诪拽讘 讞诇讛 讜讛诇诇 讗讜诪专 诪拽讘讬讬诐 讜讞讻诪讬诐 讗讜诪专讬诐 诇讗 讻讚讘专讬 讝讛 讜诇讗 讻讚讘专讬 讝讛 讗诇讗 拽讘 讜诪讞爪讛 讞讬讬讘 讘讞诇讛 诪砖讛讙讚讬诇讜 讛诪讚讜转 讗诪专讜 讞诪砖转 专讘注讬诐 拽诪讞 讞讬讬讘讬谉 讘讞诇讛 专' 讬讜住讬 讗讜诪专 讛' 驻讟讜专讬谉 讛' 讜注讜讚 讞讬讬讘讬谉 讜讗讬讚讱 讛诇诇 讗讜诪专 诪诇讗 讛讬谉 诪讬诐 砖讗讜讘讬诐 驻讜住诇讬诐 讗转 讛诪拽讜讛 砖讞讬讬讘 讗讚诐 诇讜诪专 讘诇砖讜谉 专讘讜 砖诪讗讬 讗讜诪专 转砖注讛 拽讘讬谉 讜讞讻诪讬诐 讗讜诪专讬诐 诇讗 讻讚讘专讬 讝讛 讜诇讗 讻讚讘专讬 讝讛 注讚 砖讘讗讜 讘' 讙专讚讬讬诐 诪砖注专 讛讗砖驻讛 砖讘讬专讜砖诇讬诐 讜讛注讬讚讜 诪砖讜诐 砖诪注讬讛 讜讗讘讟诇讬讜谉 砖砖诇砖讛 诇讜讙讬谉 诪讬诐 砖讗讜讘讬谉 驻讜住诇讬诐 讗转 讛诪拽讜讛 讜拽讬讬诪讜 讞讻诪讬诐 讗转 讚讘专讬讛诐 讜讗讬讚讱 砖诪讗讬 讗讜诪专 讻诇 讛谞砖讬诐 讚讬讬谉 砖注转谉 讜讛诇诇 讗讜诪专 诪驻拽讬讚讛 诇驻拽讬讚讛 讜讗驻讬诇讜 诇讬诪讬诐 讛专讘讛 讜讞讻诪讬诐 讗讜诪专讬诐 诇讗 讻讚讘专讬 讝讛 讜诇讗 讻讚讘专讬 讝讛 讗诇讗 诪注转 诇注转 诪诪注讟 注''讬 诪驻拽讬讚讛 诇驻拽讬讚讛 讜诪驻拽讬讚讛 诇驻拽讬讚讛 诪诪注讟 注诇 讬讚 诪注转 诇注转 讜转讜 诇讬讻讗 讜讛讗讬讻讗 讛诇诇 讗讜诪专 诇住诪讜讱 讜砖诪讗讬 讗讜诪专 砖诇讗 诇住诪讜讱 讻讬 拽讗诪专 专讘 讛讜谞讗 讛讬讻讗 讚诇讬讻讗 驻诇讜讙转讗 讚专讘讜讜转讗 讘讛讚讬讬讛讜 讜讛讗讬讻讗 讛讘讜爪专 诇讙转 砖诪讗讬 讗讜诪专 讛讜讻砖专 讜讛诇诇 讗讜诪专 诇讗 讛讜讻砖专 讘专 诪讬谞讬讛 讚讛讛讬讗 讚讛转诐 拽讗 砖转讬拽 诇讬讛 讛诇诇 诇砖诪讗讬: 讬讜住讬 讘谉 讬讜注讝专 讗讬砖 爪专讬讚讛 讜讬讜住讬 讘谉 讬讜讞谞谉 讗讬砖 讬专讜砖诇讬诐 讙讝专讜 讟讜诪讗' 注诇 讗专抓 讛注诪讬诐 讜注诇 讻诇讬 讝讻讜讻讬转: 讜讛讗 专讘谞谉 讚砖诪谞讬诐 砖谞讛 讙讝讜专 讚讗诪专 专讘 讻讛谞讗 讻砖讞诇讛 专' 讬砖诪注讗诇 讘专' 讬讜住讬 砖诇讞讜 诇讜 专' 讗诪讜专 诇谞讜 讘' 讜讙' 讚讘专讬诐 砖讗诪专转 (诇谞讜) 诪砖讜诐 讗讘讬讱 砖诇讞 诇讛诐 讻讱 讗诪专 讗讘讗 拽''驻 砖谞讛 注讚 砖诇讗 讞专讘 讛讘讬转 驻砖讟讛 诪诇讻讜转 讛专砖注讛 注诇 讬砖专讗诇 驻' 砖谞讛 注讚 砖诇讗 讞专讘 讛讘讬转 讙讝专讜 讟讜诪讗讛 注诇 讗专抓 讛注诪讬诐 讜注诇 讻诇讬 讝讻讜讻讬转 诪' 砖谞讛 注讚 砖诇讗 讞专讘 讛讘讬转 讙诇转讛 诇讛 住谞讛讚专讬谉 讜讬砖讘讛 诇讛 讘讞谞讜讬讜转 诇诪讗讬 讛讬诇讻转讗 讗''专 讬爪讞拽 讘专 讗讘讚讬诪讬 诇讜诪专 砖诇讗 讚谞讜 讚讬谞讬 拽谞住讜转 讚讬谞讬 拽谞住讜转 住''讚 讗诇讗 讗讬诪讗 砖诇讗 讚谞讜 讚讬谞讬 谞驻砖讜转 讜讻讬 转讬诪讗 讘驻' 砖谞讛 谞诪讬 讗讬谞讛讜 讛讜讜 讜讛转谞讬讗 讛诇诇 讜砖诪注讜谉 讙诪诇讬讗诇 讜砖诪注讜谉 谞讛讙讜 谞砖讬讗讜转谉 (诇驻谞讬) 讛讘讬转 诪讗讛 砖谞讛 讜讗讬诇讜 讬讜住讬 讘谉 讬讜注讝专 讗讬砖 爪专讬讚讛 讜讬讜住讬 讘谉 讬讜讞谞谉 讛讜讜 拽讚诪讬 讟讜讘讗 

 讜诇诪讞专 讛讜砖讜讜. 砖讞讝专讜 讘讛谉 讘''讛: 拽讘 讜诪讞爪讛. 讬专讜砖诇诪讬' 砖讛谉 讝' 诇讜讙讬谉 讜讘讬爪讛 讜讞讜诪砖 讘讬爪讛 诇诪讚讛 诪讚讘专讬转 讜讛讜讗 注讜诪专 诇讙诇讙讜诇转 注砖讬专讬转 讛讗讬驻讛 砖讞讬讬讘 讘讞诇讛 讻讚讻转讬讘 注专讬住讜转讬讻诐 讻讚讬 注讬住转 诪讚讘专 讜讛讜住讬驻讜 砖转讜转 讘讬专讜砖诇讬诐 谞诪爪讗 砖砖 诪讚讘专讬讜转 谞讻谞住讜转 讘讞诪砖 讬专讜砖诇诪讬讜转 讜诇讜讙 讛谞砖讗专 讜讘讬爪讛 讜讞讜诪砖 讘讬爪讛 注讜诇讬谉 诇诇讜讙 讬专讜砖诇诪讬 砖讛诇讜讙 诪讚讘专讬 砖砖讛 讘讬爪讬诐 谞讻谞住讬谉 讘讞诪砖讛 讘讬爪讬诐 讙讚讜诇讬诐 谞诪爪讗 讛诇讜讙 讞住专 讘讬爪讛 讙讚讜诇讛 转谉 讘讬爪讛 讜讞讜诪砖 讘讬爪讛 转讞转 讘讬爪讛 讙讚讜诇讛 砖讛讞讜诪砖 讛讜讗 砖转讜转 诪诇讘专 [谞讜住祝] 注诇 讛讘讬爪讛 谞诪爪讗讜 砖砖讛 讘讬爪讬诐 讙讚讜诇讬诐 砖讛谉 诇讜讙 讙讚讜诇 讛专讬 讛谉 砖砖讛 诇讜讙讬诐 讬专讜砖诇诪讬' 讚讛谉 拽讘 讜诪讞爪讛: 诪砖讛讙讚讬诇讜 讛诪讚讜转. 讛讬讗 诪讚转 爪驻讜专讬 砖注讜讚驻' 砖转讜转 注诇 讬专讜砖诇诪讬转 谞诪爪讗讜 讛讜' 诇讜讙讬谉 讛': 讛' 专讘注讬诐. 诇讜讙讬谉 砖讛谉 专讘讬注讬转 讛拽讘: 讞诪砖讛 讜注讜讚 讞讬讬讘讬谉. 讚住讘专 专' 讬讜住讬 诪讚讛 诪讚讘专讬转 讛讬讜 讘讬爪讬诐 讙讚讜诇讬诐 诪砖诇谞讜 讜讛讻讬 谞诪讬 讗''专 讬讜住讬 讘注讬专讜讘讬谉 讘驻专拽 讻讬爪讚 诪砖转转驻讬谉 (讚祝 驻讙:) 讻诪讛 砖讬注讜专 讞爪讬 驻专住 砖谞讬 讘讬爪讬诐 砖讜讞拽讜转 讜讛转诐 诪驻专砖 讛讗讬 讜注讜讚 讗讞讚 诪讻' 讘讘讬爪讛 诇讻诇 讘讬爪讛: 讛讬谉. 讬''讘 诇讜讙: 驻讜住诇讬谉. 讗诐 谞驻诇讜 诇转讜讻谉 拽讜讚诐 砖谞砖诇诐 讗讘诇 讗诐 谞砖诇诐 砖讜讘 讗讬谞讜 谞驻住诇 讜讗驻讬诇讜 讛诪砖讬讱 诇转讜讻谉 讗讞专讬 讻谉 讗诇祝 住讗讛: 砖讞讬讬讘 讗讚诐 讻讜'. 讻诇讜诪专 讛讬谉 讗讬谞讜 诇砖讜谉 诪砖谞讛 讗诇讗 诇砖讜谉 转讜专讛 讗诇讗 讻讱 砖诪注讛 诪驻讬 砖诪注讬讛 讜讗讘讟诇讬讜谉 讜专讘讜转讬 诪驻专砖讬谉 [讘诇砖讜谉] 诪砖讛 专讘讬谞讜 讜诇讘讬 诪讙诪讙诐 砖讛专讬 讘讻诪讛 诪拽讜诪讜转 诇讗 讛拽驻讬讚 注诇 讻讱: 砖谞讬 讙专讚讬讬诐 诪砖注专 讛讗砖驻讜转. 讘诪住讻转 注讚讬讜转 诪驻' 诇诪讛 讛讜讝讻专 砖诐 讗讜诪谞讜转诐 讜砖诐 诪拽讜诪诐 诇讜诪专 砖诇讗 讬诪谞注 讗讚诐 注爪诪讜 诪讘讬转 讛诪讚专砖 砖讗讬谉 诇讱 讗讜诪谞讜转 驻讞讜转讛 诪讙专讚讬 砖讗讬谉 诪注诪讬讚讬谉 诪诪谞讜 诇讗 讻讛谉 讙讚讜诇 讜诇讗 诪诇讱 讻讚讗诪专讬谞谉 讘拽讚讜砖讬谉 (讚祝 驻讘.) 讜讗讬谉 砖注专 讘讬专讜砖诇讬诐 驻讞讜转 诪砖注专 讛讗砖驻讜转 讜讛讻专讬注讜 讘注讚讜转谉 讻诇 讞讻诪讬 讬砖专讗诇: 讻诇 讛谞砖讬诐. 讛专讜讗讜转 讚诐: 讚讬讬谉 砖注转谉. 诇讟诪讗 讟讛专讜转 诪砖注转 专讗讬讬转谉 讜讗讬诇讱: 诪驻拽讬讚讛 诇驻拽讬讚讛. 诇诪驻专注 讘讚拽讛 讛讬讜诐 讜诪爪讗转讛 讟讛讜专讛 讜讘讚拽讛 诇住讜祝 砖讘讜注 讜诪爪讗转讛 讟诪讗讛 讞讜砖砖讬谉 诇诪讙注讛 诪讘讚讬拽讛 专讗砖讜谞讛 讜讗讬诇讱 砖诪讗 注诐 住讬诇讜拽 讬讚讬讛 专讗转讛: 诪注转 诇注转 诪诪注讟 注诇 讬讚 诪驻拽讬讚讛 诇驻拽讬讚讛. 砖谞讬 讝诪谞讬诐 讛讜讝讻专讜 讘讛 诇诪驻专注 诇讛诇讱 讗讞专 讛拽诇 砖讘讛谉 讗诐 诪驻拽讬讚讛 诇驻拽讬讚讛 讬转专 注诇 诪注转 诇注转 讛诇讱 讗讞专 诪注转 诇注转 讜讗诐 诪注转 诇注转 讬转专 注诇 诪驻拽讬讚讛 诇驻拽讬讚讛 讛诇讱 讗讞专 讛驻拽讬讚讛: 诪诪注讟 注诇 讬讚. 诪诪注讟 讗讞专讬讜: 诇住诪讜讱. 驻诇讜讙转讗 讛讬讗 讚讘''砖 讜讘''讛 讙讘讬 诪讘讬讗讬谉 谞讚专讬诐 讜谞讚讘讜转 讜住讜诪讻讬谉 讘讬讜诐 讟讜讘: 讻讬 拽讗诪专 专讘 讛讜谞讗 讛讬讻讗 讚诇讬讻讗 驻诇讜讙转讗 讚专讘讜讜转讗. 砖诇砖 诪拽讜诪讜转 砖讗诪专 专讘 讛讜谞讗 诇讗 谞讞诇拽讜 讘讛谉 专讘讜转讬讛谉 讛专讗砖讜谞讬诐 讗讘诇 住诪讬讻讛 讻诇 讛讗讘讜转 讘''讚 讜讛谞砖讬讗讬诐 诪讬讜住讬 讘谉 讬讜注讝专 注讚 讛诇诇 谞讞诇拽讜 讘讛 讘诪住讻转 讞讙讬讙讛: 讛讘讜爪专. 注谞讘讬诐 诇讚讜专讻谉 讘讙转 讚讗讬诇讜 讛讘讜爪专 诇爪讬诪讜拽讬谉 诪砖拽讛 讛讬讜爪讗 诪讛诐 讗讬谉 诪讻砖讬专讬诐 讚诇讗 谞讬讞讗 诇讬讛: 砖诪讗讬 讗讜诪专 讛讜讻砖专讜. 讘讬讬谉 讛谞讚诇祝 诪讛谉 注诇 讙讘讬讛谉 讜讗注''讙 讚讗讝讬诇 诇讗讬讘讜讚 诇讗专抓 砖砖讜转转 诪谉 讛住诇讬诐 讙讝讬专讛 砖诪讗 讬讘爪专谞讜 讘拽讜驻讜转 诪讝讜驻驻讜转 讻讚诪驻专砖 诇拽诪讬讛 (讚祝 讬讝.): 讛讗 砖转讬拽 诇讬讛 讛诇诇. 讜诇讗 注诪讚 讘诪讞诇讜拽转讜 讻讚转谞讬讗 讘驻专拽讬谉 (砖诐) 讗讜转讜 讛讬讜诐 讛讬讛 讛诇诇 讻驻讜祝 讻讜': 讛诪诇讻讜转. 讛专砖注讛 专讜诪讬: 驻砖讟讛. 讛转讞讬诇讜 诇讻讜讘砖谉: 讛诇诇 讜砖诪注讜谉. 专讘谉 砖诪注讜谉 讘谞讜 砖诇 讛诇诇 讛讬讛: 讜专讘谉 讙诪诇讬讗诇. 讛讜讗 专讘谉 讙诪诇讬讗诇 讛讝拽谉: 讜砖诪注讜谉. 讛讜讗 专讘讬 砖诪注讜谉 讛谞讛专讙 注诐 讛专讜讙讬 诪诇讻讜转 讜讛讜讗 讛讬讛 讗讘讬讜 砖诇 专''讙 讚爪注专讬讛 诇专讘讬 讬讛讜砖注 讘谉 讞谞谞讬讛 (讘专讻讜转 驻''讚 讚祝 讻讝:) 讜砖注砖讛 诪讞诇讜拽转 注诐 专''讗 讘谉 讛讜专拽谞讜住 (讘''诪 驻''讚 讚祝 谞讟:): 讘驻谞讬 讛讘讬转. 讘注讜讚 讛讘讬转 拽讬讬诐: 拽' 砖谞讛. 讗讞专讜谞讬诐 砖诇驻谞讬 讛讞讜专讘谉 讛转讞讬诇 谞砖讬讗讜转讜 砖诇 讛诇诇 讜驻专谞住讜 讗诇讜 讗专讘注 讚讜专讜转 拽' 砖谞讛 讗诇诪讗 讛诇诇 拽讜讚诐 诇讞讜专讘谉 拽' 砖谞讛: 讜讗讬诇讜 讬讜住讬 讘谉 讬讜注讝专. 拽讚讬诐 诇讛诇诇 讻诪讛 讚讜专讜转 讘诪住讻转 讗讘讜转: 

转讜住驻讜转



 讗诇讗 砖诇诪讛 讙讝专 诇拽讚砖讬诐. 转讬诪讛 讚讘驻''拽 讚驻住讞讬诐 (讚祝 讬讟: 讜砖诐) 拽讗诪专 专讘讬 注拽讬讘讗 讝讻讬谞讜 砖讗讬谉 讟讜诪讗转 讬讚讬诐 讘诪拽讚砖 讜驻专讬讱 讜诇讬诪讗 砖讗讬谉 讟讜诪讗转 讬讚讬诐 讜讻诇讬诐 讘诪拽讚砖 讜诪砖谞讬 专讘 讬讛讜讚讛 讬讚讬诐 拽讜讚诐 讙讝讬专转 讻诇讬诐 谞砖谞讬转 讗''诇 专讘讛 讜讛讗 转专讜讬讬讛讜 讘讜 讘讬讜诐 讙讝专讜 讚转谞谉 讛住驻专 讜讛讬讚讬诐 讜讛讻诇讬诐 讻讜' 讜讛砖转讗 诪讗讬 拽驻专讬讱 专讘讛 讜讛讗 讬讚讬诐 讚拽讚砖 讚诪讬讬专讬 讛转诐 砖诇诪讛 讙讝专 讜讻诇讬诐 讙讝专讜 讘讬''讞 讚讘专 讜讬砖 诇讜诪专 讚专''注 讗讬''讞 讚讘专 拽讗讬 砖讛讬讛 诪讞讚砖 讜讛''拽 讝讻讬谞讜 砖讻砖注住拽讜 讘讬''讞 讚讘专 讘讚讬谞讬 讬讚讬诐 砖诇讗 专爪讜 诇讙讝讜专 讟讜诪讗转 讬讚讬诐 讘诪拽讚砖 讜专讘 讬讛讜讚讛 讚砖谞讬 讬讚讬诐 拽讜讚诐 讙讝专转 讻诇讬诐 谞砖谞讬转 讚讛讬讬谞讜 讘讬诪讬 砖诇诪讛 讜诇讛讻讬 诇讗 谞拽讟 专''注 讗诇讗 讬讚讬诐 诪砖讜诐 讚诇注讜诇诐 讛讜讬 讝讛 讝讻讜转 讘诪拽讚砖 讗驻讬诇讜 讘讬诪讬 砖诇诪讛 讗驻讬诇讜 讛讻讬 讞讜讝专 讜诪拽砖讛 诇讜 专讘讛 讜讛讗 转专讜讜讬讬讛讜 讻讜' 诪砖讜诐 讚诇讗 诪砖诪注 诇讬讛 诇讬砖谞讗 讛讻讬: 砖诇诪讛 讙讝专 讻讜'. 讜讛砖转讗 诇讗 讛讜讬 爪专讬讱 诇砖谞讜讬讬 讚讗讬谞讛讜 讙讝讜专 讜诇讗 拽讘诇讜 诪讬谞讬讬讛讜 讗诇讗 讗讬谞讛讜 讙讝讜专 诇转诇讜转 讻讜' 讜讗讬诇驻讗 拽讗诪专 讚讬讚讬诐 讚讙讝讜专 砖诇诪讛 转讞诇转谉 诇砖专讬驻讛 讗诇讗 诪砖诪注 诇讬讛 讚拽讗讬 讗讬诇驻讗 讗讬''讞 讚讘专 [转''讬]: 砖诪讗讬 讗讜诪专 诪拽讘 诇讞诇讛 讛诇诇 讗讜诪专 诪拽讘讬讬诐. 讘讬专讜砖诇诪讬 诪驻专砖 讟注诪讗 讚砖诪讗讬 讜讛诇诇 诪砖讜诐 讚讗讬驻讛 讬''讞 拽讘讬诐 讜注砖讬专讬转 诪诇讘专 讛讬讬谞讜 讘' 拽讘讬谉 讜讘讗讜转讜 砖讬注讜专 爪专讬讱 诇讛驻专讬砖 讞诇讛 诇讛诇诇 讜砖诪讗讬 住讘专 讚爪专讬讱 讘' 讞诇讜转 诇注讜诪专 砖讛讬讜 注讜砖讬谉 诪诪谞讜 讘' 讗讻讬诇讜转 讗讞转 讘讘讜拽专 讜讗讞转 讘注专讘 讜讻砖讬注讜专 讗讻讬诇讛 讗讞转 讞砖讬讘 砖诪讗讬 注讬住转 诪讚讘专: 专讘讬 讬讜住讬 讗讜诪专 讛' 驻讟讜专讬谉 讛' 讜注讜讚 讞讬讬讘讬谉. 讚拽住讘专 专讗砖讬转 注专讬住讜转讬讻诐 砖讻砖讬驻专讬砖 讞诇讛 砖注讚讬讬谉 讬砖讗专 讻讚讬 注讬住转 诪讚讘专 讜讗讜专''转 讚讗讬谉 诇诪讞讜拽 讘驻专拽 讻诇诇 讙讚讜诇 (诇拽诪谉 讚祝 注讝.) 讜讘驻' 讗诇讜 注讜讘专讬谉 (驻住讞讬诐 讚祝 诪讞.) 讚诪讬讬转讬 讛转诐 讞诪砖讛 专讘注讬诐 讜注讜讚 讞讬讬讘讬谉 讘讞诇讛 讚讗转讬讗 讻专' 讬讜住讬: 讗诇讗 砖诇讗 讚谞讜 讚讬谞讬 谞驻砖讜转. 转讬诪讛 讚讜拽诪转 讜注诇讬转 讗诇 讛诪拽讜诐 讚讚专砖讬谞谉 诪讬谞讬讛 (住. 讛讚专讬谉 讬讚: 驻讝.) 诪诇诪讚 砖讛诪拽讜诐 讙讜专诐 诇讗 讻转讬讘 讗诇讗 讘讝拽谉 诪诪专讗 讜讘讝拽谉 诪诪专讗 讙讜驻讬讛 诇讗 讻转讬讘 讗诇讗 讘讛诪专讗转讜 砖爪专讬讱 砖讬诪专讛 注诇讬讛诐 讘诪拽讜诪谉 讗讘诇 诇讚讜谞讜 讬讻讜诇 讗注''驻 砖讗讬谉 讘''讚 讛讙讚讜诇 讘诇砖讻转 讛讙讝讬转 讜讗讬谉 谞专讗讛 诇讜诪专 讚讘注讬谞谉 砖讬讛讬讜 讘诪拽讜诪谉 讘砖注转 注讘讬专讛 讻诪讜 讘讝拽谉 诪诪专讗 讚讛讗 讘讝拽谉 诪诪专讗 诇讗 注诇 讛诪专讗转讜 诇讘讚 诪讬讞讬讬讘 讗诇讗 注讚 砖讬讞讝讜专 诇注讬专讜 讜注砖讛 讻讛讜专讗转讜 讜讗讛讗 诇讗 讻转讬讘 诪拽讜诐 讜注讜讚 讚诇讗 诪爪讬谞讜 讘砖讜诐 诪拽讜诐 砖讛讬讜 讘讜讚拽讬谉 讗诐 讛讬讜 讘''讚 讘诇砖讻转 讛讙讝讬转 讘砖注转 注讘讬专讛 讗诐 诇讗讜: 

专讘 谞住讬诐 讙讗讜谉

诪诇讗 讛讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 砖讬注讜专 讛讛讬谉 讬"讘 诇讜讙 讜讛拽讘 讬砖 讘讜 讚' 诇讜讙讬谉 讛谞讛 讘讟' 拽讘讬谉 诇"讜 诇讜讙 讜驻讬专讜砖谉 诪讘讜讗专 讘诪住' 注讚讬讜转 讜讘转诇诪讜讚 讘驻专拽 注专讘讬 驻住讞讬诐 讜拽专讗 诪谞诇谉 讚讗专讘注 诇讜讙讬 讛讜讬讗 讚转谞讬讗 (注讚讬讜转 驻"讗) 讛诇诇 讗讜诪专 诪诇讗 讛讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 讜讻诪讛 讛讬谉 讬"讘 诇讜讙 砖诪讬 讗讜诪专 讟' 拽讘讬谉 砖讛谉 诇"讜 诇讜讙 讗诇诪讗 拽讘讗 讗专讘注讛 诇讜讙讬 讛讜讬讗 讜诇讜讙讗 诪谞诇谉 讚讗专讘注讛 专讘讬注转讗 讛讜讬讗 讚转谞讬讗 (诪谞讞讜转 讚祝 驻讜) 讛讬谉 讜讞爪讬 讛讬谉 讜砖诇讬砖讬转 讛讛讬谉 讜专讘讬注讬转 讛讛讬谉 诇讜讙 讜讞爪讬 诇讜讙 讜专讘讬注讬转 讗诇诪讗 诇讜讙 讗专讘注讛 专讘讬注讬转讗 讛讜讬讗 讜讘讙诪专讗 讚砖转讬 诪讚讜转 讗诪专讜 (砖诐 讚祝 驻讟) 讜讛讬谉 转专讬住专 诇讜讙讬 讛讜讬 讚讻转讬讘 讬讛讬讛 讝讛 讝讛 讘讙讬诪讟专讬讗 讬"讘 诇讜讙讬 讛讜讗讬:






专讘讬谞讜 讞谞谞讗诇

讗诪专 专讘 讬讛讜讚讛 讗诪专 砖诪讜讗诇 讘讙' 诪拽讜诪讜转 谞讞诇拽讜 砖诪讬 讜讛诇诇 砖诪讬 讗讜诪专 诪拽讘 讞诇讛 讻讜' 讜讻讜诇谉 诪驻讜专砖讬诐 讘诪砖谞转谞讜 讘转讞诇转 注讚讬讜转 讜讛讬讗 诪住讻转 讘讞讬专转讗:




讗专抓 讛注诪讬诐 讬讜住讬 讘谉 讬讜注讝专 讗讬砖 爪专讚讛 讜讬讜住讬 讘谉 讬讜讞谞谉 讗讬砖 讬专讜砖诇讬诐 讙讝专讜 注诇.





专诪讘"谉

讛讗 讚讗诪专讬' 讬"讞 讚讘专 讙讝专讜 讜讬"讞 讚讘专 谞讞诇拽讜. 谞专讗讛 砖专砖"讬 诪驻专砖 砖讗讬谞谉 讗诇讗 讬"讞 砖讙讝专讜 讜讘讛谉 谞讞诇拽讜 讗诇讗 砖注诪讚讜 诪谞讬谉 讜专讘讜 讘"砖 讜讙讝专讜 讘讛谉 讘讻讜诇谉 讜诇驻讬 驻讬' 诇诪讞专 讞讝专讜 讘讛谉 讘"讛 讜讛讜讚讜 诇诪谞讬讬谞诐. 讜诇驻讬 驻砖讟 讛讚讘专 讘讬"讞 讗讞专讬诐 谞讞谞拽讜 讜诇诪讞专 讛讜砖讜讜 讜讘住驻专 讛讬砖谉 诪讗"讬 诪爪讗转讬 讛砖讬讟讛 诪讜讞诇驻转 讚讬"讞 讚讘专 讙讝专讜 讜讘讬"讞 讚讘专 谞讞诇拽讜 讜诇诪讞专 讛讜砖讜讜 讜讘驻讬' 讬专讜砖诇' 诪爪讗转讬 讛砖讬讟讛 讘讬"讞 讚讘专 谞讞诇拽讜 讜讘讬"讞 讚讘专 讛讜砖讜讜 讜讬"讞 讙讝专讜 驻讬' 讬"讞 讚讘专 谞讞诇拽讜 讜讙讝专讜 讜讬"讞 讚讘专 砖讛砖讜讜 砖诪谞讛 诪讬爪讬讗讜转 砖讘转 讜讛讻谞住讜转 转砖讬注讬 住驻专 注砖讬专讬 诪专讞抓 讬"讗 讘讜专住拽讬 讬"讘 诇讗讻讜诇 讬"讙 诇讚讬谉 讬"讚 讞讬讬讟 讟"讜 诇讘诇专 讟"讝 诪驻诇讛 讻诇讬讜 "'讝 诇讗 讬拽专讗 讬"讞 诇讗 讬讗讻诇 讛讝讘 注诐 讝讘讛 讜砖诪谞讛 注砖专 砖谞讞诇拽讜 砖讘住讜祝 讛诪砖谞讛 讚讬讜 住诪诪谞讬谉 讻专砖讬谞讬谉 讗讜谞讬谉 爪诪专 讞讬讜转 注讜驻讜转 讚谞讬诐 诪讜讻专讬谉 讟讜注谞讬谉 诪讙讘讬讛讬谉 注讜专讜转 讻诇讬诐 讜讞诪砖讛 诪讛谉 砖讛讜讝讻专讜 讘讘专讬讬转' (讬讞:) 诇讗 讬砖讗讬诇谞讜 讜诇讗 讬诇讜讜谞讜 讜诇讗 讬诪砖讻谞讜 讜诇讗 讬转谉 诇讜 讜讗讬讙专讜转, 讛专讬 讚讬"讞 讘诪讞诇讜拽转:





砖诪讗讬 讗讜诪专 诪拽讘 诇讞诇讛. 砖诪注转讬 讘砖诐 专"转 讚讻讬讜谉 讚讻转讬讘 (讘诪讚讘专 讟讜,讻) 讘讞诇讛 转专讬诪讜 转专讜诪讛, 驻讬' 讜转谞转谉 诇讻讛谉, 讜拽讬讬"诇 (讬讜诪讗 驻.)砖讬注讜专 讗讜讻诇讬谉 讘讻讘讬爪讛 驻讞讜转 诪讻谉 讗讬谞讛 讞诇讛 讜诇讗 诪拽讬讬诪讗 讘讬' 诪爪讜转 谞转讬谞讛 讜砖诪讗讬 讗讝讬诇 讘转专 讚注转讜 砖诇 讘注"讛 砖讛讜讗 诪驻专讬砖 讗' 诪讻"讚 谞诪爪讗 砖讛讜讗 诪驻专讬砖 诪拽讘 讻讘讬爪讛 讜讛诇诇 讗讝讬诇 讘转专 讚注转讜 砖诇 谞讞转讜诐 砖讛讜讗 诪驻专讬砖 讗' 诪诪"讞 谞诪爪讗 诪驻专讬砖 诪拽讘讬讬诐 讞诇讛 砖诇 讻讘讬爪讛. 讜讗讞专讬诐 诪驻专砖讬诐 讚讘注专讬住讜转讬讻诐 讚讻转讘 专讞诪谞讗 驻诇讬讙讬, 诪"住 注专讬住讜转讬讻诐 转专转讬 讜讛注讜诪专 讛讜讗 注砖讬专讬转 讛讗讬驻讛 (诪诇讙讗讜) [诪诇讘专] 砖讛谉 砖谞讬 拽讘讬谉, 讜诪"住 注专讬住讜转讬讻诐 讚讻诇 讞讚 讜讞讚 诪砖诪注, 讜讻"驻 讛专讗讘"讚 讝"诇. 讜讗讬谞讜 谞讻讜谉, 讚拽讘 讜拽讘讬讬诐 讚砖诪讗讬 讜讛诇诇 讜拽讘 讜诪讞爪讛 讚专讘谞谉 转专讜讬讬讛讜 讬专讜砖诇诪讬转 讜诇讗 诪讚讘专讬讜转, 讜注讜讚 砖讗讬谉 讝讛 注讬砖讜专 讗诇讗 转砖讬注讬:





诪诇讗 讛讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 砖讞讬讬讘 讗讚诐 诇讜诪专 讘诇砖讜谉 专讘讜. 驻讬' 讛专讗讘"讚 讝"诇 讚讟注诪讬' 讚讛诇诇 诪驻谞讬 砖讛讜讗 讛诪讚讛 讛讙讚讜砖讛 砖谞讗诪专讛 讘转讜专讛 讻讚讻转讬讘 讜砖诪谉 讝讬转 讛讬谉 讜讗注"驻砖谞讗诪专讛 讘转讜专讛 诪讚讜转 拽讟谞讜转 讻讬讜谉 讚诪讬诐 砖讗讜讘讬谉 诇驻住讜诇 讗转 讛诪拽讜讛 讚专讘谞谉 讗讝诇讬' 诇拽讜诇' 讜诇讗 诪讬驻住诇 讗诇讗 讘砖讬注讜专 讛讬谉 讜诇驻讬讻讱 砖谞讛 讝讜 专讘讜 讛讬谉 诇讙诇讜转 诇讬 砖诪驻谞讬 砖谞讗诪专讛 讘转讜专讛 讛讜讗 驻讜住诇 讗转 讗转 讛诪拽讜讛 讜砖诪讗讬 住讘专 讟' 拽讘讬谉 诇驻讬 砖讛谉 专讗讜讬谉 诇砖讟讬驻转 讻诇 讛讙讜祝 讜注讝专讗 转讬拽谉 诇讘注诇讬 拽专讬讬谉 诇驻讬讻讱 讞砖讬讘讬 讻诪拽讜讛 驻住讜诇 讜驻讜住诇讬谉. 讜讞讻"讗 讙' 诇讜讙讬谉 诪驻谞讬 砖讛谉 讞砖讜讘讬谉 砖谞转谞诐 转讜专讛 诇拽专讘谞讜转 爪讘讜专 讜讛讜讗 专讘讬注讬转 讛讛讬谉 讜讗讝诇讬' 讘转专 砖讬注讜专讗 讝讜讟讗 讜讗注"讙 讚讗砖讻讞谉 诇讜讙 砖诪谉 讘爪讘讜专 诪讬讛讗 诇讗 讗砖讻讞谉 驻讞讜转 诪讙' 诇讜讙讬谉 讜诇讗 讗砖讻讞谉 诇讜讙 讗诇讗 诇砖诪谉 讗讘诇 讬讬谉 讗讬谉 驻讞讜转 诪专讘讬注讬转 讛讛讬谉 讜讛讜讗 讙' 诇讜讙讬谉:





讜讛讗 讚转谞谉 砖诪讗讬 讗讜诪专 讻诇 讛谞砖讬诐 讚讬讬谉 砖注转谉 讗驻专砖 讘诪拽讜诪讛 (谞讚讛 讘' 讗' 讚"讛 讘"砖) 讘住"讚:





诇讗 讙专住讬' 讘讚专' 讬砖诪注讗诇 讘专' 讬讜住讬 讘砖诪讜谞讬诐 砖谞讛 砖诇 讻诇讬 讝讻讜讻讬转, 讚讗"讛 拽砖讬' 讚讛讗 讬讜住祝 讘谉 讬讜注讝专 讜讬讜住祝 讘谉 讬讜讞谞谉 讙讝讜专 讜讗注"讙 讚讗讬讻讗 诇诪讬诪专 讚讙讝讜专 诪注讬拽专讗 讜诇讗 拽讘讬诇讜 诪讬谞讬讬讛讜 讜讙讝讜专 讘砖诪讜谞讬诐 砖谞讛 讜拽讘讬诇讜 诪讬谞讬讬讛讜 诪讚诇讗 诪拽砖讬' 讜诪驻专拽讬' 诇讛 讘讙诪' 讻讚诪拽砖讬谞谉 讜诪驻专拽讬谞谉 诇讛 诪讗专抓 讛注诪讬诐, 砖"诪 诇讗 讙专住讬谞谉 诇讛:





专砖讘"讗

讛讗 讚转谞谉: 砖诪讗讬 讗讜诪专 诪拽讘 讞诇讛. 讻转讘讜 诪砖诪讜 砖诇 专"转 讝"诇, 讚讻讬讜谉 讚讻转讬讘 (讘诪讚讘专 讟讜, 讻) 讞诇讛 转专讬诪讜 转专讜诪讛 讜转转谞讜 诇讻讛谉, 讘注讬谞谉 砖讬讛讗 讘讛 讻讚讬 谞转讬谞讛, 讜讗讬谉 谞转讬谞讛 驻讞讜转讛 诪讻讘讬爪讛, 讜讻讚拽讬讬诪讗 诇谉 讚砖注讜专 讗讜讻诇讬谉 讘讻讘讬爪讛, 讜砖诪讗讬 讗讝讬诇 讘转专 讚注转讗 讚讘注诇 讛讘讬转 砖讛讜讗 诪驻专讬砖 讗讞讚 诪讻"讚, 谞诪爪讗 诪驻专讬砖 诪拽讘 讻讘讬爪讛, 讜讛诇诇 讗讝讬诇 讘转专 讚注转讜 砖诇 谞讞转讜诐 砖讛讜讗 诪驻专讬砖 讗讞讚 诪砖诪讜谞讛 讜讗专讘注讬诐, 讜谞诪爪讗 诪驻专讬砖 诪拽讘讬讬诐 讻讘讬爪讛.



诪诇讗 讛讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 砖讞讬讬讘 讗讚诐 诇讜诪专 讘诇砖讜谉 专讘讜. 驻讬专砖 讛专讗讘"讚 讝"诇: 讚讟注诪讬讛 讚讛诇诇 诪驻谞讬 砖讛讬讗 讛诪讚讛 讛讙讚讜诇讛 讛谞讗诪专讛 讘转讜专讛, 讻讚讻转讬讘  (砖诪讜转 诇, 讻讚) 讜砖诪谉 讝讬转 讛讬谉. 讜讗祝 注诇 驻讬 砖谞讗诪专讜 讘转讜专讛 诪讚讜转 拽讟谞讜转, 讻讬讜谉 讚诪讬诐 砖讗讜讘讬谉 诇驻住讜诇 讗转 讛诪拽讜讛 讚专讘谞谉 讗讝诇讬谞谉 诇拽讜诇讗 讜诇讗 诪讬驻住诇 讗诇讗 讘砖讬注讜专讗 专讘讛, 讜诇驻讬讻讱 砖谞讛 诇讜 专讘讜 讛讬谉, 诇讙诇讜转 诇讜 砖诪驻谞讬 砖谞讗诪专讛 讘转讜专讛 讛讜讗 驻讜住诇 讗转 讛诪拽讜讛. 讜砖诪讗讬 住讘专 转砖注讛 拽讘讬谉 诇驻讬 砖讛谉 专讗讜讬讬谉 诇砖讟讬驻转 讻诇 讛讙讜祝 讜注讝专讗 转拽谞诐 诇讘注诇讬 拽专讬讬诐, 诇驻讬讻讱 讞砖讬讘讜 讻诪拽讜讛 驻住讜诇 讜驻讜住诇讬谉. 讜讞讻诪讬诐 讗讜诪专讬诐 砖诇砖转 诇讜讙讬谉 诪驻谞讬 砖讛谉 讞砖讜讘讬谉, 砖谞转谉 讛讻转讜讘 诇拽专讘谞讜转 爪讘讜专 诪讚讛 讝讜 砖讛讬讗 专讘讬注讬转 讛讛讬谉 讜讗讝诇讬谞谉 讘转专 砖讬注讜专讗 讝讜讟讗. 讜讗祝 注诇 讙讘 讚讗砖讻讞谉 讘讛 诇讜讙 砖诪谉, 讘爪讘讜专 诪讬讛讗 诇讗 讗砖讻讞谉 驻讞讜转 诪砖诇砖转 诇讜讙讬谉, 讜诇讗 讗砖讻讞谉 诇讜讙 讗诇讗 砖诪谉, 讗讘诇 讬讬谉 讗讬谉 驻讞讜转 诪专讘讬注讬转 [讛讛讬谉] 砖讛讜讗 砖诇砖转 诇讜讙讬谉.





讛诪讗讬专讬

注诇 砖砖讛 住驻拽讜转 砖讜专驻讬谉 讗转 讛转专讜诪讛 诪讚讘专讬讛诐 注诇 讘讬转 讛驻专住 专"诇 砖讛讻谞讬住讜讛 诇讘讬转 讛驻专住 讜注诇 注驻专 讗专抓 讛注诪讬诐 讗诐 谞讙注讛 讘讛 转专讜诪讛 讜注诇 讘讙讚讬 注诐 讛讗专抓 砖讟诪讗讜诐 诇驻专讜砖讬诐 诪讞砖砖 砖诪讗 讬砖讘讛 注诇讬讛诐 讗砖转讜 谞讚讛 讜注诇 讻诇讬诐 讛谞诪爪讗讬诐 讘砖讜拽讬诐 讜讘专讞讜讘讜转 砖讙讝专讜 注诇讬讛诐 诇讛讬讜转 讘讞讝拽转 讟讜诪讗讛 砖诪讗 讘讝讘 谞讟诪讗讜 讜注诇 专讜拽 讛谞诪爪讗 砖讬砖 诇讞讜砖 注诇 专讜拽 讝讛 砖诪讗 砖诇 讝讘 讛讜讗 讜注诇 诪讬 专讙诇讬讜 砖诇 讗讚诐 讟诪讗 砖谞转注专讘讜 讘诪讬 专讙诇讬 讘讛诪讛 诪讞爪讛 诇诪讞爪讛 讜讗讬谉 讬讚讜注 讗诐 讘讟诇讜 诪专讗讬讛谉 讗诐 诇讗讜 讻诇 讗诇讜 砖讜专驻讬诐 讗转 讛转专讜诪讛 讘讜讚讗讬 诪讙注 讗注"驻 砖讛讜讗 住驻拽 讟讜诪讗讛 讗讘诇 讘住驻拽 诪讙注谉 砖诇 讗诇讜 转讜诇讬谉 砖讛专讬 砖谞讬 住驻拽讜转 讛谉 讜转讜诇讬谉 讘讛诐 讘讬谉 讘专讛"讬 讘讬谉 讘专讛"专:



诪谉 讛转讜专讛 讗讬谉 讟讜诪讗讛 讘讻诇讬诐 讗诇讗 讘砖讘注讛 诪讬谞讬诐 讘讙讚 讜砖拽 讜注讜专 讜注爪诐 讜注抓 讜诪转讻转 讜讞专住 讗讘诇 讻诇讬 讝讻讜讻讬转 讗讬谞诐 诪诪讬谉 讗诇讜 讻诇诇 讜讗讬谉 诪拽讘诇讬诐 讟讜诪讗讛 诪谉 讛转讜专讛 讜诪"诪 讞讻诪讬诐 讙讝专讜 注诇讬讛诐 讟讜诪讗讛 诪讚诪讬讜谉 讻诇讬 讞专住 讛讜讗讬诇 讜转讞诇转 讘专讬转谉 诪谉 讛讞讜诇 讜诪"诪 诇讗 讙讝专讜 注诇讬讛诐 讟讜诪讗转 讗讜讬专 讗诇讗 注讚 砖转讙注 讛讟讜诪讗讛 讘讛诐 讘讬谉 诪转讜讻诐 讘讬谉 诪讙讘诐 讜讻谉 诇讗 注诇 驻砖讜讟讬讛谉 讗诇讗 注诇 诪拽讘诇讬讛谉 讜讻谉 诇讗 诇砖专讜祝 讗诇讗 诇转诇讜转 讜诪"诪 讗讬谉 诇讛诐 讟讛专讛 讘诪拽讜讛 讜讗讞专 砖讻谉 讗讬谞讱 爪专讬讱 诇讬讚注 讗讬讝讛 讚讘专 讞讜爪抓 讘讛诐 讜诪讛 砖讗诪专讜 讗诇讜 讞讜爪爪讬谉 讘讻诇讬诐 讛讝驻转 讜讛诪讜专 讘讻诇讬 讝讻讜讻讬转 诇讗 讻讛诇讻讛 讛讬讗 砖谞讜讬讛:



讻诇讬 讝讻讜讻讬转 砖谞拽讘 讜讟讛专 诪讟讜诪讗转讜 讜讛转讬讱 讝讛 讗讘专 讗讜 讗讬讝讛 诪谉 讛诪转讻讜转 讜住转诐 讗讜转讜 讛谞拽讘 讗讬谉 讗讜诪专讬诐 砖讬讛讗 讚讬谞讜 讻讻诇讬 诪转讻讜转 注讚 砖讗诐 讬讞讝讬专 讜讬讟诪讗 讬讛讗 讛讻诇讬 诪讬讟讛专 讘诪拽讜讛 讗诇讗 讛讜诇讻讬诐 讗讞专 注拽专讜 讜讻诇讬 讝讻讜讻讬转 讛讜讗 讜讻谉 讘砖讗专 讻诇讬诐 讗诇讗 砖讘讻诇讬 讝讻讜讻讬转 讛讬讛 讚专讻谉 讘讻讱 讜讗讬谉 爪专讬讱 诇讜诪专 砖诇讗 讞讝专讜 诇讟讜诪讗转谉 讬砖谞讛 讻讚讬谉 讻诇讬 诪转讻讜转:





转讜住驻讜转 专讬"讚

砖诪讗讬 讗讜诪专 讞诇讛 讜讛诇诇 讗讜诪专 诪拽讘讬讬诐 驻讬专讜砖 诇讬转 诇讛讜 诇砖诪讗讬 讜讛诇诇 讚专砖讛 讚注专讬住讜转讬讻诐 讻讚讬 注讬住转讻诐 讗诇讗 讘住讘专讗 驻诇讬讙讬 讚讻讬讜谉 讚砖讬注讜专 讞诇讛 讛讜讗 讗' 诪注砖专讬诐 讜讗专讘注讛 讻讚转谞谉 讘讞诇讛 砖诪讗讬 住讘专 诪拽讘 讞诇讛 砖转讘讜讗 讛讞诇讛 讘讬爪讛 讗讞转 讜讞砖讬讘讗 讞诇讛 讘讻讘讬爪讛 讜讛诇诇 住讘专 诪拽讘讬讬诐 砖转讘讜讗 讛讞诇讛 砖谞讬 讘讬爪讬诐 讚讘驻讞讜转 诪讻谉 诇讗 讞砖讬讘讗 讜讻讬 转讬诪讗 砖诪 讜住讬讬注 讛诇诇 讜住讬讬注转 驻讬' 讛讗讬 讚转谞讬 砖诪 讛诇诇 讙讝专讜 讟讜诪讗讛 注诇 讛讬讚讬诐 诇讗 讛诐 诇讘讚诐 讗诇讗 砖诪讗讬 注诐 转诇诪讬讚讬讜 讜讛诇诇 注诐 转诇诪讬讚讬讜 讜讘讗 讛转谞讗 诇讛讜讚讬注讱 砖讘讙讝讬专讛 讝讜 讛砖讜讜 讛专讘谞讬诐 注诐 讛转诇诪讬讚讬诐 讜讛讗诪专 专讘 讬讛讜讚讗 讗诪专 砖诪讜讗诇 讬"讞 讚讘专 讙讝专讜 讜讘讬"讞 讚讘专 谞讞诇拽讜 驻讬' 讗诇讜 砖诪谞讛 注砖专 讚讘专 砖讙讝专讜 讘讬转 砖诪讗讬 讜讘"讛 诇讗 讛住讻讬诪讜 讻讜诇诐 讘讚注 讗讞 讻砖讙讝专讜 注诇讬讛诐 讗诇讗 谞讞诇拽讜 注诇讬讛诐 讘"砖 讜讘"讛 讗诇讗 砖注诪讚讜 注诇 讛诪谞讬谉 讜专讘讜 讘"砖 注诇 讘"讛 讜谞拽讘注讛 讛诇讻讛 讻诪讜转诐 讜讗讬 讗诪专转 砖诪讗讬 讜住讬讬注转讜 讛诇诇 讜住讬讬注转讜 讜讗"讻 诪砖诪注 砖讞诇讜拽讛 讛讬转讛 讘讬谉 砖诪讗讬 讜讛诇诇 讻诇 讬诪讬讛诐 注讚 砖讘讗讜 诇讚讬讛诐 讜讞诇拽讜 讘诪讞诇拽讜转诐 讜注诪讚讜 注诇 讛诪谞讬谉 讜专讘讜 讘讬转 砖诪讗讬 讜拽讘注讜 讛诇讻讛 讻诪讜转谉 讜讗诇讜 砖诪讗讬 讜讛诇诇 诇讗 谞讞诇拽讜 讗诇讗 讘砖诇砖转 讚讘专讬诐 讘诇讘讚 讗"讻 讘注"讻 转诇诪讬讚讬 砖诪讗讬 讜讛诇诇 讛讬讜 讘讞诇讜拽转 讬"讞 讚讘专 讜诇讗 砖诪讗讬 讜讛诇诇 讜讗讻转讬 拽砖讬讗 讛讗讬 讚转谞讬讗 砖诪讗讬 讜讛诇诇 讙讝专讜 讟讜诪讗讛 注诇 讛讬讚讬诐 讜诪住讬拽 讗诇讗 讙讝讜专 讗讬谞讛讜 诇讗 拽讘讬诇讜 诪谞讬讬讛讜 讗转讬 转诇诪讬讚讬讬讛讜 讙讝讜专 讜拽讘讬诇讜 诪讬谞讬讬讛讜 驻讬' 砖诪讗讬 讜讛诇诇 讙讝专讜 讟讜诪讗讛 注诇讬讛诐 讘讛住讻诪讛 讗讞转 讜诇讗 拽讬讘诇讜 诪讛诐 注讚 砖讘讗讜 转诇诪讬讚讬讛诐 讜讞诇拽讜 注讜讚 讘讚讘专 讝讛 讜注诪讚讜 注诇 讛诪谞讬谉 讜讙讝专讜 注诇讬讛诐 讜拽讬讘诇讜 讜讗注"驻 砖专讘讜转讬讛诐 讙讝专讜 注诇讬讛诐 讟讜诪讗讛 讘讛住讻诪讛 讗讞转 讘诇讬 讞诇讜拽讛 讛诐 讞诇拽讜 讗讞专讬讛诐 诪讬讚讬 讚讛讜讛 讗讻诇 诪讞诇拽讜转讬讛诐 砖砖诪讗讬 讜讛诇诇 讛砖讜讜 讘讛诐 砖讛专讬 诇讗 谞讞诇拽讜 讻诇 讬诪讬讛诐 讗诇讗 讘砖诇砖讛 讚讘专讬诐 讜讛诐 讘讗讜 讗讞专讬讛诐 讜谞讞诇拽讜 讻讚讗诪专 诪专 诪砖专讘讜 转诇诪讬讚讬 砖诪讗讬 讜讛诇诇 砖诇讗 砖讬诪砖讜 讻诇 爪专讻谉 谞注砖讬转 转讜专讛 讻砖转讬 转讜专讜转 砖讗诇讜 讗讜诪专讬谉 讻讱 拽讘诇谞讜 讜讗讬诇讜 讗讜诪专讬谉 讻讱 拽讘诇谞讜 讗讜 讞诇拽讜 讘住讘专转诐 讜讛讘讜爪专 诇讙转 砖讞诇拽讜 砖诪讗讬 讜讛诇诇 讻讬讜谉 砖讘讜 讘讬讜诐 讛讜讚讛 讛诇诇 讜砖诪讗讬 诪驻谞讬 砖注诪讚讜 注诇 讛诪谞讬谉 讜讛住讻讬诪讜 讛专讜讘 讻砖诪讗讬 讗讬谞讛 诪讜谞讛 讗讜转诐 注诐 砖诇砖转 讚讘专讬诐 砖讞诇拽讜 讜注诪讚讜 讘讞诇讜拽转谉 讜讗注"驻 砖讛讜讚讛 讛诇诇 诇砖诪讗讬 注诇 讛讘讜爪专 讜注诪讚讜 讘讛住讻诪讛 讗讞转 讘讗讜 转诇诪讬讚讬讛诐 讗讞专讬讛诐 讜讞诇拽讜 注诇讬讜 诪讬讚讬 讚讛讜讛 讗讻诇 讞诇讜拽讜转讬诐讛 砖讞诇拽讜 讘讛诐 讗注"驻 砖专讘讜转讬讛谉 讛谉 砖讜讬谉 讘讛谉 讜讗讬谉 诇讜诪专 注诇 讛讘讜爪专 讙讝讜专 讗讬谞讛讜 讜诇讗 拽讬讘诇讜 讻讚讗诪专讬' 讘讬讚讬诐 砖讗"爪 砖讛专讬 讘讻诇 讞诇讜拽讜转讬讛诐 讛讬讜 专讘讜转讬讛诐 砖讜讬谉 讜讛诐 讘讗讜 讗讞专讬讛诐 讜谞住转驻拽讜 讘讚注转 专讘讜转讬讛诐 讜讞诇拽讜 讜讻谉 谞诪讬 注诇 讛讘讜爪专 讜讘诪讚专砖 讛讬转讛 讞诇讜拽转 砖诪讗讬 讜讛诇诇 讜砖诐 讛讜讚讛 讛诇诇 讜砖诪讗讬 讜诇讗 讙讝专讜 注诇 讛爪讬讘讜专 砖讜诐 讚讘专 注讚 砖讘讗讜 转诇诪讬讚讬讛诐 讜讙讝专讜 讗讘诇 讛讬讚讬诐 转谞讬讗 讘驻讬专讜砖 砖讙讝专讜 讘讛诐 砖诪讗讬 讜讛诇诇 讟讜诪讗讛 注诇 讛爪讬讘讜专 讻诪讜 砖讙讝专 讬讜住讬 讘谉 讬讜注讝专 讗讬砖 爪专讬讚讛 讟讜诪讗讛 注诇 讗专抓 讛注诪讬诐 讜砖诪注讜谉 讘谉 砖讟讞 注诇 讻诇讬 诪转讻讜转 讻祝 讙讝专讜 砖诪讗讬 讜讛诇诇 注诇 讛讬讚讬诐 诇驻讬讻讱 讗谞讜 讝拽讜拽讬诐 诇转专抓 讚讙讝讜专 讗讬谞讛讜 讜诇讗 拽讬讘诇讜 诪谞讬讬讛讜 讜讗转 讗讬谞讛讜 讙讝讜专 讜拽讬讘诇讜 诪谞讬讬讛讜: 



砖诪讗讬 讗讜诪专 讻诇 讛谞砖讬诐 讚讬讬 砖注转 转诪讬讛 诇讬 讗诪讗讬 诪拽讚讬诐 砖诪讗讬 诇讛诇诇 讘砖诇诪讗 讘讬转 砖诪讗讬 诇讘讬转 讛诇诇 讚诪讬讞讚讬 讟驻讬 讻讚讗诪专讬' 讘驻' 拽诪讗 讚讬讘诪讜转 讚讗注"讙 讚讘"讛 讛讜讬 专讜讘讗 讘"砖 诪讬讞讚讚讬 讟驻讬 讗诇讗 砖诪讗讬 讗诪讗讬 诪拽讚讬诐 诇讬讛 诇讛诇诇 讜讛讗 转谞谉 讘驻' 讗讬谉 讚讜专砖讬谉 讛诇诇 讗讜诪专 诇住诪讜讱 砖诪讗讬 讗讜诪专 砖诇 诇住诪讜讱 讜转谞讬 讛专讗砖讜谞讬诐 讛讬讜 谞砖讬讗讬诐 讜讛砖谞讬讬诐 讗讘讜转 讘讬转 讚讬谉 讜讻讬讜谉 讚讛讜讛 讛诇诇 谞砖讬讗 讛讜"诇 诇讗拽讚讜诪讬讛 讻讚诪拽讚讬诐 诇讬讛 讛转诐 讜讗讬谉 诇讜诪专 讚砖诪讗讬 诪讬讞讚讚 讟驻讬 诪讛诇诇 砖讛专讬 诪专讘 转讜专转讜 诪讬谞讜讛讜 讘谞讬 讘转讬专讗 谞砖讬讗 注诇讬讛诐:





诪讛专砖"讗 - 讞讬讚讜砖讬 讛诇讻讜转

驻专砖"讬 讘讚"讛 砖谞讬 讙专讚讬讬诐 讻讜' 讘诪住讻转 注讚讬讜转 诪驻专砖 诇诪讛 讛讜讝讻专 砖诐 讻讜' 注讻"诇. 诇讗 诪爪讗转讬讜 砖诐 讘诪砖谞讛 讜诇讗 讘讙诪专讗 讬专讜砖诇诪讬 讗讘诇 讘转讜住驻转讗 讚注讚讬讜转 讗讬转讗 注"砖:





诪讛专砖"讗 - 讞讬讚讜砖讬 讗讙讚讜转

讗诪讜专 诇谞讜 讙' 讚讘专讬诐 砖讗诪专转 诇谞讜 讻讜'. 讗讬谞讜 讚讜诪讛 砖讗诪专谉 诇讛讜 讻讘专 讜讛诐 砖讻讞讜 讗讜转谉 讗诇讗 讚专"诇 砖讗诪专转 诇谞讜 砖讬砖 讘讬讚讱 诪讗讘讬讱 讜诇讗 讗诪专讬 诇讛讜 注讚讬讬谉 讜拽"诇:


拽"驻 砖谞讛 讻讜' 讚讬谞讬 拽谞住讜转 住"讚 讻讜' 讜砖诇讗 讚谞讜 讚"谞 讻讜' 讛讻诇 诪驻讜专砖 讘讗讜专讱 讘讙诪专讗 讘驻"拽 讚注"讝 注"砖:


讗诇讗 砖诇讗 讚谞讜 讚"谞 讻讜'. 讻转讘讜 讛转讜住' 转讬诪讛 讚讜拽诪转 讜注诇讬转 讗诇 讛诪拽讜诐 讚讚专砖讬' 诪讬谞讬讛 诪诇诪讚 砖讛诪拽讜诐 讙讜专诐 诇讗 讻转讬讘 讗诇讗 讘讝拽谉 诪诪专讗 讻讜' 注"砖 讘讗讜专讱 讗讘诇 讘"拽 讚注"讝 拽诪讬讬转讬 转诇诪讜讚讗 讘讛讚讬讗 诪讛讗讬 拽专讗 诪诇诪讚 砖诪拽讜诐 讙讜专诐 讗讛讱 砖诇讗 讚谞讜 讚"谞 讜诪讛 砖讛拽砖讜 讛转讜住' 讛讻讗 讚讛讗 诇讗 讻转讬讘 讗诇讗 讘讝拽谉 诪诪专讗 讻讘专 转讬专爪讜 讘讜 砖诐 讘转讜住' 注"砖:





诪讛专"诐

讘讙诪' 注讚 砖诇讗 讞专讘 讛讘讬转 驻砖讟讛 诪诇讻讜转 讛专砖注讛 注诇 讬砖专讗诇 讜讻讜' 讻爪"诇:


讘专砖"讬 讚"讛 拽讘 讜诪讞爪讛 讬专讜砖诇诪讬转 砖讛谉 讝' 诇讜讙讬谉 讜讘讬爪讛 讜讞讜诪砖 讘讬爪讛 讜讻讜' 驻讬' 拽讘 讜诪讞爪讛 讬专讜砖诇诪讬转 讜讛谉 讜' 诇讜讙讬谉 讬专讜砖诇诪讬讜转 讚讛拽讘 讛讜讗 讚' 诇讜讙讬谉 砖讛谉 讝' 诇讜讙讬谉 讜讘讬爪讛 讜讞讜诪砖 诇诪讚讛 诪专讘专讬转 专"诇 砖讛注砖讬专讬转 讛讗讬驻讛 砖讛讬讛 讘诪讚讘专 砖讛讜讗 砖讬注讜专 讞诇讛 诇诪讚转 讛诪讚讘专 讛讬讛 讝' 诇讜讙讬谉 讜讘讬爪讛 讜讞讜诪砖 砖讛谉 诪"讙 讘讬爪讬诐 讜讞讜诪砖 讘讬爪讛 讻讬 讻诇 诇讜讙 讛讜讗 讜' 讘讬爪讬诐 讜讗讞"讻 讛讜住讬驻讜 讛诪讚讜转 讘讬专讜砖诇讬诐 砖转讜转 谞诪爪讗 砖砖讛 诇讜讙讬谉 诪讚讘专讬讜转 谞讻谞住讜 讘讞诪砖讛 诇讜讙讬谉 讬专讜砖诇诪讬讜转 讜讛诇讜讙 讜讘讬爪讛 讜讞讜诪砖 讛谞砖讗专讬诐 诪讛讝' 诇讜讙讬谉 诪讚讘专讬讜转 讗讬谞谉 专拽 诇讜讙 讗讞讚 诇诪讚讛 讬专讜砖诇诪讬转 谞诪爪讗 砖讛讝' 诇讜讙讬谉 讜讘讬爪讛 讜讞讜诪砖 讘讬爪讛 诪讚讘专讬转 讗讬谞谉 讻讬 讗诐 讜' 诇讜讙讬谉 讬专讜砖诇诪讬讜转 砖讛讜讗 拽讘 讜诪讞爪讛 讬专讜砖诇诪讬转:


讚"讛 砖讞讬讬讘 讗讚诐 讜讻讜' 讻诇讜诪专 讛讬谉 讗讬谞讜 诇砖讜谉 诪砖谞讛 讻爪"诇:


讚"讛 诪诇讻讜转 专讜诪讬 驻砖讟讛 讜讻讜' 讻爪"诇:


讚"讛 诪讗讛 砖谞讛 讗讞专讜谞讬诐 讜讻讜' 讜驻专谞住讜 讗诇讜 讗专讘注讛 拽' 砖谞讛 讜讻讜' 讻爪"诇:


讘转讜住' 讚"讛 讗诇讗 砖诇诪讛 讙讝专 讜讻讜' 讜讛砖转讗 诪讗讬 拽讗 驻专讬讱 专讘讛 讜讛讗 讬讚讬诐 讚拽讚砖 讚诪讬讬专讬 讛转诐 砖诇诪讛 讙讝专 讜讻讜' 专"诇 讜讛讗 讬讚讬诐 讚拽讚砖 讚诪讬讬专讬 诪讬谞讛 专"注 讗讜转谉 讬讚讬诐 砖诇诪讛 讙讝专 讜讛讬讚讬诐 讚讙讝专讜 讘讬"讞 讚讘专 砖讘讜 讘讬讜诐 讙讝专讜 注诇 讛讻诇讬诐 讗讜转谉 讬讚讬诐 诇讗 讗讬讬专讬 讘拽讚砖 讗诇讗 诇转专讜诪讛 讻讚讗诪专 讘砖诪注转讬谉 讜讗"讻 砖驻讬专 拽讗诪专 专讘 讬讛讜讚讛 讚诪砖谞讬 讬讚讬诐 拽讜讚诐 讙讝讬专转 讻诇讬诐 谞砖谞讜 讜砖驻讬专 拽讗诪专 讙"讻 专"注 讝讻讬谞讜 砖讗讬谉 讟讜诪讗转 讬讚讬诐 讘诪拽讚砖 专"诇 讚讻砖讙讝专 砖诇诪讛 注诇 讛讬讚讬诐 诇拽讚砖讬诐 诇讗 讙讝专 讗诇讗 注诇 讬讚讬诐 砖诇 住转诐 讘谞讬 讗讚诐 砖讛诐 讞讜抓 诇诪拽讚砖 砖讬讟诪讗讜 讗诐 谞讙注讜 讘拽讚砖讬诐 讗讘诇 注诇 讬讚讬诐 砖讘诪拽讚砖 讚讛讬讬谞讜 注诇 讬讚讬诐 砖诇 讻讛谞讬诐 诇讗 讙讝专 讜转讬专爪讜 讛转讜住' 讜讬"诇 专"注 讗讬"讞 讚讘专 拽讗讬 专"诇 讚讗讬谉 诇驻专砖 讚专"注 拽讗讬 讗讙讝讬专转 讬讚讬诐 讚砖诇诪讛 讚诪住转诪讗 专"注 讗讬"讞 讚讘专 拽讗讬 砖讛讬讛 诪讞讚砖 讜讛讻讬 拽讗诪专 讻砖注住拽讜 讘讬"讞 讚讘专 讘讚讬谞讬 讬讚讬诐 讜讛讜住讬驻讜 诇讙讝讜专 注诇 讙讝讬专转 砖诇诪讛 讜讙讝专讜 注诇 讛讬讚讬诐 讗祝 诇转专讜诪讛 诇讗 专爪讜 讗讝 诇讛讜住讬祝 诇讙讝讜专 诇拽讚砖讬诐 讗祝 注诇 讛讬讚讬诐 砖讘诪拽讚砖 讜讛砖转讗 砖驻讬专 驻专讬讱 专讘讛 讛讗 讘讬"讞 讚讘专 讻砖注住拽讜 讗讝 讘讟讜诪讗转 讬讚讬诐 诇转专讜诪讛 讘讜 讘讬讜诐 谞诪讬 讙讝专讜 注诇 讛讻诇讬诐 讜专讘 讬讛讜讚讛 讚砖谞讬 讬讚讬诐 拽讜讚诐 讙讝讬专转 讻诇讬诐 谞砖谞讬转 讚讛讬讬谞讜 讘讬诪讬 砖诇诪讛 讬讚注 讙诐 讛讜讗 砖驻讬专 讚专"注 诇讗 拽讗讬 讻讬 讗诐 注诇 讙讝讬专转 讬"讞 讚讘专 讗诇讗 讚砖谞讬 讗注"讙 讚专"注 拽讗讬 讗讬"讞 讚讘专 讗注驻"讻 谞拽讟 讬讚讬诐 诪砖讜诐 讚讬讚讬诐 诇拽讚砖讬诐 讛讬转讛 讙讝讬专讛 拽讚讜诪讛 讘讬诪讬 砖诇诪讛 讜拽讗诪专 讚诪注讜诇诐 诪讬诪讬 砖诇诪讛 讜讗讬诇讱 讛讬讛 讝讻讜转 讝讛 讘诪拽讚砖 砖诇注讜诇诐 诇讗 谞讙讝专 讟讜诪讗讛 注诇 讬讚讬诐 讘诪拽讚砖 诇讗 讘讬诪讬 砖诇诪讛 讜诇讗 讘讬"讞 讚讘专 讜讗驻"讛 讞讝专 讜诪拽砖讛 诇讜 专讘讛 讜讛讗 转专讜讜讬讬讛讜 讜讻讜' 诪砖讜诐 讚诇讗 诪砖诪注 诇讬讛 讛讻讬 诇讬砖谞讗 讚专"注 讚讗诪专 讝讻讬谞讜 讜讻讜' 诇驻专砖 讻讚砖谞讬 专讘 讬讛讜讚讛 讗诇讗 讚诪砖诪注 讻驻砖讜讟讜 讻砖注住拽讜 讘讬"讞 讚讘专 诇讗 专爪讜 诇讙讝讜专 注诇 讛讬讚讬诐 讘诪拽讚砖 诇拽讚砖讬诐 讜诇讛讻讬 讛讚专讗 拽讜砖讬讗 诇讚讜讻转讗 诇讬诪讗 砖讗讬谉 讟讜诪讗转 讬讚讬诐 讜讻诇讬诐 讘诪拽讚砖 讜讛讗专讻转讬 讘讝讛 诪砖讜诐 砖讚讘专讬 讛转讜住' 讛诇诇讜 讗讬谉 诪讜讘谞讬诐 拽爪转 诇讛转诇诪讬讚讬诐 讜拽"诇:


讚"讛 砖诪讗讬 讗讜诪专 诪拽讘 讜讻讜' 诪砖讜诐 讚讗讬驻讛 讬"讞 拽讘讬谉 讜讻讜' 讚讗讬驻讛 讛讬讗 砖诇砖 住讗讬谉 讜讻诇 住讗讛 讛讜讗 砖砖讛 拽讘讬谉 诪诪讬诇讗 注砖讬专讬转 讛讗讬驻讛 砖讛讜讗 砖讬注讜专 讞诇讛 讛讜讗 砖谞讬 拽讘讬谉 诇讘"讛 讚住"诇 讚注砖讬专讬转 诪诇讘专 讘注讬谞谉 讜讘"砖 谞诪讬 住"诇 讚讛注讜诪专 砖讛讜讗 注砖讬专讬转 讛讗讬驻讛 讛讜讬 拽讘讬讬诐 讗讘诇 住"诇 讚诪谉 讛注讜诪专 讗' 爪专讬讱 诇讬讟讜诇 砖转讬 驻注诪讬诐 讞诇讛 诪砖讜诐 讚注讜诪专 讛讬讛 砖讬注讜专 砖转讬 讗讻讬诇讜转 诇讻诇 讗讻讬诇讛 拽讘 讗讞讚 讜诪讻诇 讗讻讬诇讛 砖讛讜讗 拽讘 讛讬讜 谞讜讟诇讬诐 讞诇讛 砖拽讘 讗讞专 讛讬讛 注讬住转 讛诪讚讘专 讜注诇讬讜 谞讗诪专 专讗砖讬转 注专讬住讜转讬讻诐 讞诇讛 转专讬诪讜:





讞讻诪转 砖诇诪讛

专砖"讬 讘讚"讛 拽讘 讜诪讞爪讛 讻讜'. 讜讘讬爪讛 讜讞讜诪砖 讘讬爪讛 讜讻讜' 谞"讘 诇讛讻讬 驻讬专砖"讬 诪砖讜诐 讚拽砖讛 诇讜 诪讗讞专 砖砖讬注讜专 讞诇讛 拽讘 讜诪讞爪讛 谞诪爪讗 砖讛谉 诇"讜 讘讬爪讬诐 讜讻讘专 讬讚讜注 砖讛讞诇讛 讛讬讗 诪"讙 讘讬爪讬诐 讻诪谞讬谉 讞诇讛 讜拽"诇 讜讝讗转 讛诪讚讛 讛讬讗 诇注讜诇诪讬转 诇砖注专 讘诪"讙 讘讬爪讬诐 讗注"驻 砖讛诪讚讜转 谞转讜住驻讜 诪谞讬谉 讛讘讬爪讬诐 讻讚拽讗讬 拽讗讬 讜诪讛 砖讛讜住讬驻讜 讛诪讚讜转 讛讬讬谞讜 诇驻讬 讞砖讘讜谉 讛讘讬爪讬诐 讛讜住讬驻讜 讜诪砖讜诐 讛"拽 专"讬 诪讗讞专 砖讛讘讬爪讬诐 砖诇谞讜 拽讟谞讜转 诪谉 讛专讗砖讜谞讜转 爪专讬讱 诇讛讜住讬祝 注诇讬讛谉 注讬讬谉 讘转讜住' 讚驻专拽 讻讬爪讚 诪砖转转驻讬谉 (注讬专讜讘讬谉 讚祝 驻"讚:)


讘讚"讛 讜砖诪注讜谉 讛讜讗 砖谞拽专讗 专砖讘"讙 讛谞讛专讙 讻讜' 讻爪"诇:


讘讚"讛 拽' 砖谞讛 讻讜' 讛诇诇 讜驻专谞住讜 讗诇讜 讗专讘注讛 讻讜' 讻爪"诇:


转讜住' 讘讚"讛 砖诪讗讬 讗讜诪专 讻讜' 讜注砖讬专讬转 诪诇讘专 讻讜'. 谞"讘 讗讘诇 讞讻诪讬诐 住讜讘专讬诐 讚讞砖讘讬' 讛注砖讬专讬转 诪诇讙讬讜 讜讬"讞 拽讘讬谉 讛谉 注"讘 诇讜讙讬谉 砖讛谉 讚' 诪讗讜转 讘讬爪讬诐 讜诇"讘 讘讬爪讬诐 讚讛讬讬谞讜 讛注砖讬专讬转 诪"讙 讘讬爪讬诐 讜讞讜诪砖 诪讻讜讜谉 讜拽"诇:





专砖"砖

讙诪专讗 讛诇诇 讗讜诪专 诇住诪讜讱 讜砖诪讗讬 讻讜'. 讘转讜住' 讚讞讙讬讙讛 诪讜讻讞 诇讛讚讬讗 讚讙讬专住转诐 讛讬讛 砖诪讗讬 拽讜讚诐 诇讛诇诇 讜讻讛讙讬' 砖诇驻谞讬谞讜 砖诐 讘诪砖谞讛 讜讛讙专讬"祝 讜讛讙专注"讗 诇讗 讛注讬专讜 讘讝讛:



专砖"讬 讚"讛 驻讜住诇讬谉. 讜讗驻讬' 讛诪砖讬讱 讻讜'. 诇"讬 诇诪讛 谞拽讬讟 讛诪砖讬讱 讗驻讬' 讛讟讬诇 谞诪讬 讚讛诪砖讻讛 拽讬诇讗 注讬讬谉 (转诪讜专讛 讬讘):



专讚"讛 诇住诪讜讱. 驻诇讜讙转讗 讻讜' 讙讘讬 诪讘讬讗讬谉 谞讜"谞. 讛诇讗 转谞讗讬 驻诇讬讙讬 讘讝讛 讜注讜诇讗 讜专讗讘"讗 住"诇 讚诇讻"注 讗讬谉 拽专讬讘讬谉 讘讬讜"讟 (讘讬爪讛 讬讟) 讜讗讜诇讬 诪砖讜诐 讚住转诪讗 讚诪转谞讬' (讞讙讬讙讛 讝:) 讚砖诇诪讬诐 讚谞讜"谞 拽专讬讘讬谉 讘讬讜"讟 讜讻讚注转 讛转讜住' 砖诐 讚"讛 注讜诇讜转 讜注诪砖"讻 讘住"讚:



转讜住' 讚"讛 砖诪讗讬. 讘讬专讜砖诇诪讬 诪驻专砖 讻讜'. 拽"诇 讟讜讘讗 讞讚讗 讚诇"讚 诪讚转 砖诪讗讬 讜讛诇诇 讚讛讬讗 诪讚讛 诪讚讘专讬转 诇诪讚转 讞讻诪讬诐 讚讛讬讗 讬专讜砖诇诪讬转. 讘' 讚诇讬驻诇讙讬 讘注诇诪讗 讘砖讬注讜专 诪谞讞讛 讚讛讬讗 注砖讬专讬转 讛讗讬驻讛 讚诇砖诪讗讬 讜讛诇诇 注砖讬专讬转 诪诇讘专. 讙' 诇讬驻诇讙讬 谞诪讬 讘谞住讻讬诐 讘砖诇讬砖讬转 讛讛讬谉 讜讘专讘讬注讬转 讛讛讬谉 讚诇讬讛讜讬 诪诇讘专. 讚' 讚讗"讻 讞爪讬 讛讛讬谉 转讗诪专 谞诪讬 砖讛讜讗 诪诇讘专 讜讬讛讗 讛讬谉 砖诇诐 讜注"讻 诇讗 驻住拽讬谞谉 (讘"诪 谞讚) 讚讞讜诪砖讗 诪诇讘专 讗诇讗 诪砖讜诐 讚讻转讬讘 讞诪讬砖讬转讜 注诇讬讜 讻讚讗讬转讗 砖诐 讘讘专讬讬转讗 讗诇讬讘讗 讚专' 讬讗砖讬讛 讜讗谞讻讬 诇诪讬注讜讟 讘拽讬讗讜转讬 诇讗 诪爪讗转讬 讝讛 讘讬专讜砖诇诪讬 讜讛专讗讘"讚 讘驻讬专讜砖讜 讘专讬砖 注讚讬讜转 讻' 讝讛 诪讚谞驻砖讬讛:





讘谉 讬讛讜讬讚注

拽''驻 砖讈指谞指讛 注址讚 砖讈侄诇旨止讗 讞指专址讘 讛址讘旨址讬执转 驻旨指砖讈职讟指讛 诪址诇职讻讜旨转 讗直讚讜止诐 注址诇 讬执砖讉职专指讗值诇. 驻讬专讜砖 讬讜谉 砖诇讟讜 拽"祝 砖谞讛 讘讝诪谉 讘讬转 砖谞讬 讜诪驻讜专砖 讛讚讘专 讘讙诪专讗 讚注讘讜讚讛 讝专讛 (讚祝 讞') 讬注讜讬谉 砖诐. 讜谞专讗讛 诇讬 讘住"讚 讛讟注诐 砖讛讬转讛 砖诇讬讟转 讬讜谉 拽"祝 [180] 砖谞讬诐 讚讗诪专讜 专讘讜转讬谞讜 讝"诇 讙诇讜转 讬讜谉 讛讬讛 讘砖讘讬诇 诪讻讬专转 讬讜住祝 讛爪讚讬拽 注"讛, 讜讛诐 讛讬讜 注砖专讛 讗讱 专讗讜讘谉 诇讗 讛讬讛 注诪讛诐 讘诪讻讬专讛 谞砖讗专 转砖注讛 砖诪讻专讜讛讜 讘注砖专讬诐 讻住祝 [20], 讜转砖注讛 驻注诪讬诐 注砖专讬诐 讛讜讗 拽"驻 [9脳20=180] 诇讻讱 砖诇讟讛 拽"驻 砖谞讬诐, 讙诐 讬讜住祝 讛爪讚讬拽 注"讛 讗讞讜讝 讘讬住讜讚 砖讛讜讗 讗讜转 爪' 讜讛讜讗 讻驻讜诇 讜讘' 驻注诪讬诐 爪' 注讜诇讛 拽"驻 [2脳90=180], 诇讻谉 谞驻专注讜 讘注讘讜专讜 讘讝诪谉 讘讬转 砖谞讬 砖讛讜讗 讻谞讙讚 讬爪讞拽 讗讘讬谞讜 注"讛, 讜讬讚讜注 诪讛 砖讻转讘 专讘讬谞讜 讝"诇 (讘砖注专 讛驻住讜拽讬诐 驻' 诇讱 诇讱) 砖讬砖 砖讬讬讻讜转 诇讬爪讞拽 讘讬讜住祝 讘住讜讚 拽"祝 讞"讬 讗讜转讬讜转 讬爪讞拽 讬注讜讬谉 砖诐. 讜诇讻讱 讛驻专注讜谉 讛讬讛 讘讝诪谉 讘讬转 砖谞讬 讜讙诐 砖诇讟讛 拽"祝 砖谞讬诐 讻诪谞讬谉 砖谞讜转讬讜 砖诇 讬爪讞拽 讗讘讬谞讜 注"讛.





讞讬讚讜砖讬 讞转"住

讚讬讬谉 砖注转谉. 诪讝讛 讛诇砖讜谉 诪砖诪注 讚讙诐 讘砖注转谉 诇讗 讛讬' 专讗讜讬 诇讟诪讗讜转 讜讛讬讬谞讜 讘讚诇讗 讗专讙砖讛 专拽 砖诪爪讗 讛讚诐 注"讬 注讚 讚诪讛专讗讜讬 砖诇讗 诇讟诪讗讜转讛 讚讘注讬谞谉 注讚 砖转专讙讬砖 讘讘砖专讛 讜诪"诪 诪讟诪讗讬诐 诪砖讜诐 砖诪讗 讛专讙砖转 注讚 讛讬' 讗"讻 讚讬' 砖注转讛 讗讘诇 诇讗 讬讟诪讗谞讛 诇诪驻专注 讜诪砖讜"讛 讛讜讻专讞 专砖"讬 [谞讚讛 讘' 注"讗 讚"讛 砖诪讗讬] 诇驻专砖 诪砖谞转讬谞讜 讘讘讚讬拽转 注讚 注讬讬谉 诪讛专"诪 诇讜讘诇讬谉 [砖诐] 讜注讬讬谉 诇拽诪谉 讙' 注"讗 转讜住' 讚"讛 诪专讙砖转 讘注爪诪讛 讜讻讜' 讜拽"诇: 


讜讛诇诇 讗讜诪专 诪驻拽讬讚讛 诇驻拽讬讚讛. 讚讘专 诪讘讜讗专 讛讜讗 砖讗讬谉 诪注转 诇注转 砖讘谞讚讛 诪讟诪讗 讗诇讗 诇转诇讜转 讜诇讗 诇砖专讜祝 讜讛讬讜转 讻谉 谞讜专讗讜转 谞驻诇讗转讬 注诇 讚讘专讬 讛转讜住' 住讜讟讛 讻"讞 注"讘 讚"讛 讘专砖讜转 讛专讘讬诐 住驻讬拽讜 讟讛讜专 讜讻讜' 砖讻转讘讜 讜讝"诇 讗讘诇 讘讛讗 讗讬讻讗 诇诪转诪讛 讗诪讗讬 诪砖讜讬谞谉 诪讟讛 讻住驻拽 讟讜诪讗讛 讘专讛"讬 讜讻讜' 讜讛讜讗 驻诇讗 讛讗 讘讗诪转 诇讗 诪砖讜讬谞谉 诪注诇"注 讻住驻拽 讟讜诪讗讛 讘专讛"讬 讚讜讚讗讬 讟诪讗 讗诇讗 讗诪专讬谞谉 转讜诇讬谉 讻诪讘讜讗专 讜讞讝专转讬 注诇 讻诇 讛爪讚讚讬诐 讜诇讗 注诇讛 讘讬讚讬 转讬专讜抓 诪专讜讜讞:


讚"讛 讞诪砖讛 讜注讜讚 讞讬讬讘讬谉. 讚住讘专 专' 讬讜住讬 诪讚讛 诪讚讘专讬转 讛讬讜 讙讚讜诇讬诐 诪砖诇谞讜 讜讻讜' [注讬讬谉 砖讜"转 讗讜"讞 住讬' 拽驻"讗 诪讚"讛 讜讛谞讛 讘注讬专讜讘讬谉]:





驻谞讬 讬讛讜砖注

讘转讜住' 讘讚"讛 讗诇讗 砖诇诪讛 讙讝专 诇拽讚砖讬诐 转讬诪讗 讚讘驻"拽 讚驻住讞讬诐 讻讜' 注讚 住讜祝 讛讚讬讘讜专. 讜诇讻讗讜专讛 转讬专讜爪诐 讚讜讞拽 讛讜讗 诪讗讚 讘驻讬' 讛住讜讙讬讗 讚驻住讞讬诐 讜诇注谞"讚 诇讜诇讬 讚讘专讬讛诐 讛讬讛 谞"诇 诇驻专砖 讘驻砖讬讟讜转 注"驻 讛讚专讱 砖讻转讘转讬 讘住诪讜讱 讚诇诪讗讬 讚讙专住讬谞谉 砖转讬拽谉 砖诇诪讛 注讬专讜讘讬谉 讜谞讟讬诇转 讬讚讬诐 诪砖诪注 砖讙讝专 注诇 讻诇 讚讬谞讬 谞讟讬诇转 讬讚讬诐 讘讬谉 诇讞讜诇讬谉 讜讘讬谉 诇转专讜诪讛 讜讘讬谉 诇拽讚砖讬诐 讜诪讛"讟 讙讜驻讗 住讘专 讛诪拽砖讛 讚砖诇诪讛 讙讝专 注诇 讻诇 驻专讟讬 讚讬谞讬 谞讟讬诇转 讬讚讬诐 讛砖谞讜讬讬谉 讘讞讙讬讙讛 讜讛讬讬谞讜 讘讞讜诇讬谉 讙讝专 讗讬住讜专讗 讘注诇诪讗 砖讗住讜专 诇讗讻讜诇 讘诇讗 谞讟"讬 讜讘转专讜诪讛 讙讝专 讟讜诪讗讛 注诇 讛讬讚讬诐 讜诇拽讚砖 讙讝专 讟讜诪讗讛 诪诪砖 讚讟注讜谉 讟讘讬诇讛 讻讚拽转谞讬 注诇 讛拽讚砖 诪讟讘讬诇讬谉 讜讛讬讬谞讜 讚诪拽砖讛 讗讻转讬 砖诇诪讛 讙讝专 讜讻讚驻专讬砖讬转 诪砖讗"讻 诇讛诪住拽谞讗 讚诪砖谞讬 讛砖"住 讛砖转讗 讚砖诇诪讛 讙讝专 诇拽讚砖讬诐 讜讗"讻 诇驻"讝 注"讻 讚诇砖讜谉 谞讟讬诇转 讬讚讬诐 诇讗讜 讻诇诇讗 讛讜讗 诇讻诇 讻诇诇讬 讚讬谞讬 谞讟"讬 讗诇讗 驻专讟讗 讘注诇诪讗 讜讛砖转讗 诇驻"讝 诪爪讬谞谉 诇诪讬诪专 砖驻讬专 讚砖诇诪讛 诇讗 讙讝专 讗驻讬诇讜 诇拽讚砖讬诐 讗诇讗 谞讟讬诇讛 讘注诇诪讗 讜讛讬讬谞讜 诇讗讬住讜专讗 讜诇讗 诇讟讜诪讗讛 讻讚诪砖诪注 驻砖讟讗 讚诇讬砖谞讗 砖转讬拽谉 谞讟"讬 讜诇讗 拽讗诪专 砖讙讝专 讟讜诪讗讛 注诇 讛讬讚讬诐 讜讻诇 讚讬谞讬 讟讜诪讗转 讬讚讬诐 讛砖谞讜讬讬诐 讘讞讙讬讙讛 诇讗 讗讬讬专讬 诪转拽谞讜转 砖诇诪讛 讗诇讗 诪转拽谞讜转 讞讻诪讬 讛诪砖谞讛 讜讗"讻 诇驻"讝 讗"砖 讟讜讘讗 住讜讙讬讗 讚驻住讞讬' 讚诇注谞讬谉 讟讜诪讗转 讬讚讬诐 诇讗 谞转拽谉 讘讬诪讬 砖诇诪讛 讗诇讗 诪"讞 讚讘专 讛讜讬 讜讛讬讬谞讜 讚诪拽砖讛 讜讛讗 转专讜讜讬讬讛讜 讘讜 讘讬讜诐 讙讝专讜 讻谞"诇 谞讻讜谉:


讜讘讝讛 谞转讬讬砖讘 讛讗 讚诪砖诪注 诪诇砖讜谉 讛转讜住驻转 讚讙专住转诐 讛讬转讛 讗诇讗 砖诇诪讛 讙讝专 诇拽讚砖讬诐 讜诇讻讗讜专讛 诇砖讜谉 讗诇讗 讗讬谉 诇讜 诪拽讜诐 讜诇诪讗讬 讚驻专讬砖讬转 讗"砖 讚讛砖转讗 讛讚专 讘讬讛 诪诪讗讬 讚拽讗诪专 诪注讬拽专讗 讚砖诪讗讬 讜讛讬诇诇 讙讝讜专 讜诇讗 拽讬讘诇讜 诪讬谞讬讬讛讜 讚讛讗 诪爪讬谞谉 诇诪讬诪专 讚讻诇 讛转拽谞讜转 拽讬讬诪讜转 讚砖诇诪讛 诇讗 讙讝专 讗驻讬诇讜 讘拽讚砖讬诐 讗诇讗 讗讬住讜专讗 讘注诇诪讗 讜讗转讜 砖诪讗讬 讜讛讬诇诇 讜讙讝专讜 讟讜诪讗讛 注诇 讛讬讚讬诐 讜讛讬讬谞讜 诇拽讚砖讬诐 讜讗转讬 转诇诪讬讚讬讬讛讜 讜讙讝专讜 讗祝 注诇 讛转专讜诪讛. 讗诇讗 讚诇驻"讝 诇讗 讛讜讬 讗"砖 讛讗 讚诪拽砖讛 讘驻住讞讬诐 讜讛讗 转专讜讜讬讬讛讜 讘讜 讘讬讜诐 讙讝专讜 讜砖诐 讗讘讗专 讗讬"讛 讜诪转讜讱 诪"砖 讬砖 诇讬讬砖讘 讙"讻 砖讬讟转 专砖"讬 讘驻专拽 注讜砖讬谉 驻住讬谉 讗祝 诇驻讬 讙讬专住转 讛讙诪专讗 砖诇驻谞讬谞讜 讜讗讬谉 诇讛讗专讬讱 讬讜转专 讜讚讜拽 讛讬讟讘:


讘讚"讛 讗诇讗 砖诇讗 讚谞讜 讚讬谞讬 谞驻砖讜转 转讬诪讗 讚讜拽诪转 讜注诇讬转 讻讜' 注讚 住讜祝 讛讚讬讘讜专. 讜讘讛砖拽驻讛 专讗砖讜谞讛 讛讬讛 谞"诇 诇讬讬砖讘 讚诪讛 砖诇讗 讚谞讜 讚讬谞讬 谞驻砖讜转 诇讗讜 诪拽专讗 讚讜拽诪转 讜注诇讬转 讛讜讗 讗诇讗 诇驻讬 砖专讘讜 讛专爪讞谞讬诐 诇讻讱 诇讗 讛讬' 讘讬讻讜诇转谉 诇讚讜谉 讚讬谞讬 谞驻砖讜转 讜讻讚诪砖诪注 诇讛讚讬讗 讘住讜讟讛 砖讬诇讛讬 驻专拽 注讙诇讛 注专讜驻讛 注"砖 讗讞专 讝讛 诪爪讗转讬 讘诇砖讜谉 专砖"讬 讝"诇 讘专"讛 讚' 讜' 讘讛讗 讚讗诪专讬谞谉 讛转诐 讚讙诇转' 住谞讛讚专讬谉 讜讬砖讘讛 讘讞谞讜讬讜转 诪驻专砖 专砖"讬 砖讘讻讜讜谞讛 讙诇讜 诪诇砖讻转 讛讙讝讬转 诇讞谞讜讬讜转 讻讚讬 砖诇讗 讬讚讜谞讜 讚讬谞讬 谞驻砖讜转 诇驻讬 砖专讘讜 讛专爪讞谞讬诐 讜讘"讛 砖讻讜讜谞转讬 诇讚注转 专砖"讬 讝"诇. 诪讬讛讜 讗驻砖专 讚讛转讜住驻转 住讘专讬 讚讟注诪讗 讚专砖"讬 谞诪讬 讛讬讬谞讜 诪拽专讗 讚讜拽诪转 讜注诇讬转 讚讗诇"讻 诪讛 讘讬谉 诇砖讻转 讛讙讝讬转 诇讞谞讜讬讜转. 讜诇注谞"讚 诪砖讜诐 讛讗 谞诪讬 诇讗 讗讬专讬讗 讚讘诇砖讻转 讛讙讝讬转 砖讛讬' 注讬拽专 诪讜砖讘 住谞讛讚专讬谉 讛讜讬 讝讬诇讗 讘讛讜 诪讬诇转讗 讗诐 诇讗 讚谞讜 讚讬谞讬 谞驻砖讜转 诪砖讗"讻 讘讞谞讜讬讜转 讻谞"诇 讜讚讜拽:

